# Disturbis del Tibet de 2008

Els disturbis del Tibet de 2008 foren una serie de protestes, manifestacions i túmuls violents que van començar el 10 de març a la capital Lhasa, es van estendre a d'altres monestirs i zones tibetanes inclosa la Regió Autònoma del Tibet, i que van provocar la mort de 18 civils i 382 ferits segons fons oficials xinesses, o 80 monjos morts i un total de 209 víctimes mortals durant els dies de les manifestacions a les zones poblades del Tibet, segons el govern tibetà a l'exili.
El que va començar originalment el Dia de l'aixecament tibetà — dia del 49 aniversari de l'aixecament tibetà de 1959 contra el domini xinès — i pocs mesos abans dels Jocs Olímpics de Beijing de l'any 2008, amb manifestacions pacífiques dels monjos budistes que exigeixen l'alliberament dels seus companys monjos empresonats a l'octubre de 2007, es van transformar en protestes violentes, reclams per la independència, incendis, saquejos i violència ètnica sobre els han i hui el 14 de març. La policia va intervenir per evitar que el conflicte augmentés encara més; al mateix temps però, en resposta, varen sorgir arreu de ciutats d'Amèrica del Nord i Europa, protestes que majoritàriament donaven suport als tibetans, i foren atacades 18 ambaixades i consultats xinesos.
Segons l'administració xinesa que governava el Tibet, els disturbis varen ser motivats pel separatisme i organitzats pel Dalai Lama, que va negar l'acusació i va dir que la situació va ser causada pel gran malestar que hi havia al Tibet. Durant els aldarulls, les autoritats xineses van prohibir que els mitjans de comunicació estrangers i Hong Kong accedissin i informessin sobre els esdeveniments i els mitjans locals inicialment van minimitzar-los. Només James Miles, un corresponsal de The Economist que es trobava a la zona de viatge va obtenir l'aprovació per quedar-se una setmana que va coincidir amb l'escalada del conflicte i, segons el qual, la resposta policial antidisturbis xinesa fou temerària i es «tractava principalment d'una erupció de l'odi ètnic». El 19 de març l'exèrcit xinès va enviar milers d'efectius a Lhasa per mantenir el control de la província alhora que tancà qualsevol mena d'accés a la comunitat autònoma del Tibet (fou parcialment oberta de nou el 26 de juny), i el 21 de març, la presidenta de la Cambra de representants dels Estats Units, Nancy Pelosi, des de Dharamsala al nord de l'Índia, va instar la comunitat internacional a denunciar el que va qualificar com la «opressió» xinesa al Tibet.

## Notes i referències

* ↑ Des de 1951 el Tibet formalment ha estat una regió autònoma de la República Popular de la Xina. Tot i ser reconeguda per la majoria dels països i les Nacions Unides, la legitimitat de la sobirania xinesa ha estat qüestionada pels defensors de la independència del Tibet.
* ↑ «China's Forbidden Zones» p. 32–33. Arxivat de l'original el 2010-03-02. [Consulta: 16 desembre 2017].
* ↑ «Dalai Lama: China causing 'cultural genocide'». CNN, 16-03-2008 [Consulta: 16 desembre 2017].
* ↑ «Tibet exile says 209 died in anti-China protests». Reuters, 20-06-2008 [Consulta: 16 desembre 2017].
* ↑ «Tibetan riots spread outside region». New York Times, 16-03-2008.
* ↑ «Fire on the roof of the world». The Economist, 14-03-2008.
* ↑ «Tibetan separatists attack Chinese embassy in Washington(04/02/08)». Chinese Embassy in the United States, 02-04-2008.
* ↑ VOA (Arxiu 1 de juny 2009
* ↑ «Dalai Lama Calls Again For Crackdown Probe»
* ↑ «HK journalists thrown out of Tibet». The Standard, 18-03-2008.
* ↑ «Monks on the march». The Economist, 13-03-2008.
* ↑ «Transcript: James Miles interview on Tibet». CNN, 20-03-2008.
* ↑ «Fire on the roof of the world». The Economist, 14-03-2008 [Consulta: 16 desembre 2017].
* ↑ «Six mois après l'ouverture des J.O. de Pékin : la répression continue, mais la presse et les dissidents résistent». Reporters sense Fronteres. Arxivat de l'original el 6 de febrer 2009. [Consulta: 16 desembre 2017].
* ↑ «Tibet: Pelosi critica a China». BBC, 21-03-2008 [Consulta: 16 desembre 2017].

## Enllaços externs

* 2008 Uprising in Tibet: Chronology and Analysis (CTA)
* Uprising Archive: photos, videos, and documents of the 2008 Tibetan Uprising
* BBC News Special report: Tension in Tibet
* Wikileaks defies Chinese "Great Firewall" with 120 pictures and videos